Nogle patienter har store tænder, men små kæber. Selvom man for det meste godt kan få plads  til tænderne i en for lille tandbue, giver det nogle gange bedre mening at ofre en eller to tænder. Det sikrer, at de øvrige tænder står i tilstrækkelig og sund kæbeknogle omgivet af stærkt tandkød. Hvis man vælger ikke at få fjernet tænder, selvom det anbefales, kan det betyde, at man får problemer med blottede tandhalse, parodontose og tidligt tandtab senere i livet. Derudover kan ”for mange tænder” i små kæber have æstetiske ulemper, f.eks. at tænderne stikker for langt frem, og at patienten kan have svært ved at lukke læberne.